TWPC จัดโครงการ “ไทยวา ร่วมใจ สู้โควิด”
TWPC จัดโครงการ "ไทยวา ร่วมใจ สู้โควิด-19" เมื่อเร็ว ๆ นี้
10 พ.ค. 2564

บริษัท ไทยวา จำกัด (มหาชน) หรือ TWPC ร่วมเป็นส่วนหนึ่งในการส่งความห่วงใย ให้แก่โรงพยาบาลและบุคลากรทางการแพทย์ ในการปฏิบัติงานในสถานการณ์สู้โรคโควิด-19 ในโครงการ “ไทยวา ร่วมใจ สู้โควิด-19” ผ่านการส่งมอบผลิตภัณฑ์กึ่งสำเร็จรูปวุ้นเส้นมังกรคู่ เรดดี้ น้ำดื่มไทยวา และอาหารปรุงสำเร็จด้วยก๋วยเตี๋ยวเส้นใหญ่ ตรากิเลนคู่ รวมถึงอาหารพร้อมทาน โดยร่วมกับร้านง้วนหลังวัง และร้านก๋วยเตี๋ยวดู๋ดี๋ สยามสแควร์วัน มอบก๋วยเตี๋ยวเส้นใหญ่ไก่ฉีก เส้นใหญ่ลูกชิ้นหมูสับ เส้นใหญ่เกยตื้น เส้นใหญ่กันดารน้ำ เส้นใหญ่เย็นตาโฟแห้งต้มยำ เส้นใหญ่คั่วไก่ ฯลฯ ให้กับบุคลากรทางการแพทย์ และเจ้าหน้าที่ในโรงพยาบาลสนาม ของโรงพยาบาลผู้สูงอายุบางขุนเทียน คณะแพทย์ศาสตร์วชิรพยาบาล มหาวิทยาลัยนวมินทราธิราช และโรงพยาบาลธรรมศาสตร์เฉลิมพระเกียรติ รวมมูลค่ากว่า 580,000 บาท กิจกรรมดังกล่าวจัดขึ้นเมื่อเร็ว ๆ นี้